2022 10 31
LT
Europos Sąjungos oficialusis leidinys
C 418/49
Reikalavimai Ieškovė Bendrojo Teismo prašo: — panaikinti ginčijamą sprendimą, kiek juo panaikintas Anuliavimo skyriaus sprendimas, nes ginčijamo sprendimo 39 punkte padaryta išvada, kad „iš esmės pareiškėjo ir asmens, kuris pateikė prašymą panaikinti registraciją, žymenys yra panašūs“, — priteisti iš EUIPO pareiškėjo patirtas bylinėjimosi išlaidas.
Pagrindas, kuriuo remiamasi — Europos Parlamento ir Tarybos reglamento (ES) 2017/1001 8 straipsnio 1 dalies b punkto ir Europos Sąjungos Teisingumo Teismo jurisprudencijos pažeidimas.
2022 m. rugsėjo 1 d. pareikštas ieškinys byloje Carmeuse Holding / Komisija (Byla T-554/22) (2022/C 418/63) Proceso kalba: anglų Šalys Ieškovė: Carmeuse Holding SRL (Brašovas, Rumunija), atstovaujama advokatų S. Olaru, R. Ionescu ir R. Savin Atsakovė: Europos Komisija
Reikalavimai Ieškovė Bendrojo Teismo prašo: — prijungti šį ieškinį dėl panaikinimo prie Carmeuse pareikšto ieškinio dėl 2022 m. vasario 14 d.
Komisijos sprendimo 2022/C 160/09, kuris yra bylos Nr.
T-385/22 dalykas, — pripažinti ieškinį priimtinu ir pagrįstu, — panaikinti 2022 m. balandžio 21 d.
Komisijos sprendimą, kuriuo vyriausiajam Europos Sąjungos sandorių žurnalo administratoriui nurodoma į Europos Sąjungos sandorių žurnalą įrašyti Bulgarijos, Čekijos, Danijos, Vokietijos, Estijos, Airijos, Graikijos, Ispanijos, Prancūzijos, Italijos, Kipro, Latvijos, Liuksemburgo, Vengrijos, Nyderlandų, Austrijos, Lenkijos, Portugalijos, Rumunijos, Slovakijos, Suomijos ir Švedijos nacionalinio paskirstymo lentelių pakeitimus (1) tiek, kiek jame nustatytas neteisingas ieškovės įrenginiams Valea Mare Pravat, Fieni ir Chiscadaga skirtinų nemokamų leidimų skaičius 2021-2025 metams ir sumažinamas: — 5 444 nemokamų leidimų skaičius Carmeuse Holding SRL – Valea Mare Pravat įrenginiams, esantiems Valea Mare Pravat, Rumunija, Sąjungos registro ID 55, kiekvieniems metams 2021-2025 m. laikotarpiu, — 4 667 nemokamų leidimų skaičius Carmeuse Holding SRL – Fieni įrenginiams, esantiems Fieni, Rumunija, Sąjungos registro ID 56, kiekvieniems metams 2021-2025 m. laikotarpiu, — 3 473 nemokamų leidimų skaičius Carmeuse Holding SRL – Chiscadaga įrenginiams, esantiems Chiscadaga, Rumunija, Sąjungos registro ID 57, kiekvieniems metams 2021-2025 m. laikotarpiu, — priteisti iš atsakovės bylinėjimosi išlaidas, kurias ieškovė patyrė šiame procese, — imtis visų kitų reikalingų priemonių teisingumui užtikrinti.